KOMISIJOS REGLAMENTAS (EB) Nr. 1109/2006
2006 m. liepos 19 d.
nukrypstantis nuo Reglamento (EB) Nr. 1623/2000 nuostatų dėl vyno pristatymo į distiliavimo įmones ir jo distiliavimo termino pabaigos 2005-2006 prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 33 straipsnį,
kadangi:
(1)
Pagal Reglamento (EB) Nr. 1493/1999 29 straipsnyje numatytą geriamojo alkoholio distiliavimą iš vyno, pradedamą kiekvienais prekybos metais, vadovaujantis 2000 m. liepos 25 d. Komisijos reglamento (EB) Nr. 1623/2000, nustatančio išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles, susijusias su rinkos mechanizmais (2), II skyriumi gamintojai savo vyną distiliavimui turi pristatyti, o distiliuotojai šį vyną turi distiliuoti iki nurodytų datų.
(2)
Dėl 2004-2005 prekybos metų pabaigoje daugelį kartų pradėto distiliavimo krizės atveju ir dėl didelių geriamojo alkoholio distiliavimo iš vyno apimčių, kuriam sudarytos sutartys, paaiškėjo, kad tam tikrų valstybių narių distiliavimo įmonių pajėgumai yra nepakankami vyną priimti ir distiliuoti iki Reglamente (EB) Nr. 1623/2000 nustatyto termino pabaigos.
(3)
Todėl, siekiant ištaisyti padėtį, numatytas galutines skirto distiliuoti vyno pristatymo ir distiliavimo datas reikėtų nukelti dviem savaitėm.
(4)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 1623/2000 63a straipsnio 8 dalies pirmos pastraipos, 2005-2006 prekybos metais sutartyse numatytas vyno kiekis, gali būti pristatomas į distiliavimo įmonę ne vėliau kaip iki prekybos metų liepos 31 d.
Nukrypstant nuo Reglamento (EB) Nr. 1623/2000 63a straipsnio 10 dalies pirmos pastraipos, 2005-2006 prekybos metais distiliavimo įmonei pristatytas vynas turi būti distiliuotas ne vėliau kaip iki kitų prekybos metų spalio 15 d.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 19 d.